Document ID: 32011R0630
Publication Date: 2011-06-21

Title and Content:
UREDBA SVETA (EU) št. 630/2011
z dne 21. junija 2011
o spremembi Uredbe (EU) št. 7/2010 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti člena 31 Pogodbe,
ob upoštevanju predloga Evropske komisije,
ob upoštevanju naslednjega:
(1)
Za zagotavljanje zadostne in neprekinjene oskrbe z nekaterimi izdelki, ki se v Uniji proizvajajo nezadostno, ter v izogib motnjam na trgu, so bile z Uredbo Sveta (EU) št. 7/2010 (1) za nekatere kmetijske in industrijske izdelke odprte avtonomne tarifne kvote, v okviru katerih se lahko ti izdelki uvažajo po znižanih stopnjah dajatve ali stopnji dajatve nič.
(2)
Predhodno določenega obsega kvot za avtonomne tarifne kvote Unije pod zaporednimi številkami 09.2767, 09.2813, 09.2977, 09.2628, 09.2629 in 09.2635 ne zadostujejo potrebam industrije v Uniji. Zaradi tega bi se morali ti obsegi kvot povečati s 1. julijem 2011 za tarifne kvote pod zaporednima številkama 09.2767 in 09.2813 ter s 1. januarjem 2011 za tarifne kvote pod zaporednimi številkami 09.2977, 09.2628, 09.2629 in 09.2635.
(3)
Poleg tega bi bilo za avtonomno tarifno kvoto Unije pod zaporedno številko 09.2631 treba spremeniti poimenovanje izdelkov.
(4)
Poleg tega nadaljnje dodeljevanje tarifne kvote za drugi semester 2011 ni več v interesu Unije v zvezi s tarifno kvoto pod zaporedno številko 09.2947. Navedeno kvoto bi bilo treba zapreti z učinkom od 1. julija 2011 ter ustrezno vrstico črtati iz Priloge k Uredbi (EU) št. 7/2010.
(5)
Uredbo (EU) št. 7/2010 bi bilo zato treba ustrezno spremeniti.
(6)
Ker bi morali nekateri ukrepi iz te uredbe začeti učinkovati 1. januarja 2011, nekateri pa 1. julija 2011, bi bilo treba to uredbo uporabljati od teh datumov in bi morala ta uredba začeti veljati takoj -
SPREJEL NASLEDNJO UREDBO:
Člen 1
Priloga k Uredbi (EU) št. 7/2010 se spremeni:
1.
vrstice za tarifne kvote pod zaporednimi številkami 09.2767, 09.2813 in 09.2631 se nadomestijo z vrsticami iz Priloge I k tej uredbi;
2.
vrstice za tarifne kvote pod zaporednimi številkami 09.2977, 09.2628, 09.2629 in 09.2635 se nadomestijo z vrsticami iz Priloge II k tej uredbi;
3.
vrstica za tarifno kvoto pod zaporedno številko 09.2947 se črta.
Člen 2
Ta uredba začne veljati na dan objave v Uradnem listu Evropske unije.
Uporablja se od 1. julija 2011.
Točka (2) člena 1 pa se uporablja od 1. januarja 2011.
Ta uredba je zavezujoča v celoti in se neposredno uporablja v vseh državah članicah.
V Luxembourgu, 21. junija 2011

Classification:
Level 1 Topics: 100147
100160
Level 2 Topics: 100193
100192
100268
Level 3 Topics: 614
2519
2720
All Topics: 161
2758
3191
932